AlexejDobrolubov/national_council_slovak_2010 huggingface dataset:
52. schôdza NR SR - 13.deň - A. dopoludnia
Dátum: 2026-06-12
Poslanec: Lackovič, Marek 
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Tri veci, pán Michelko. Tá prvá: 10. marec 26. Nebudem urážať súdnosť poslucháčov a poviem, ako je, keď sme videli výsledky volieb, je to extrémne výhodné pre opozíciu. Viete, kto toto povedal v Rádiu Slovensko, pán Michelko? Druhá vec, vychyľuje sa to v prospech jednej časti politického spektra. Keď to bude na ambasádach, bude to trošku vyrovnanejšie. Viete, kto toto povedal, pán Michelko? A tretia vec, ktorú ste povedali dneska, je, že všetko toto, všetka táto hystéria, citujem, sa deje kvôli jednému mandátu. Ale my sa tak veľmi nechápeme, pán Michelko. Vy buď ako nepočúvate, alebo nechcete počuť. Toto sa nedeje kvôli jednému mandátu. Toto sa deje kvôli tomu, že vy nemôžete okliešťovať slobodnú možnosť voliť. Vy nemôžete okliešťovať demokraciu len preto, že sa vám to proste páči. To demokracia nie je hračka. Proste sloboda voliť poštou aj zo zahraničia nie je hračka vo vašich rukách. Vy nemôžete k demokracii takto pristupovať. Vy ju nemôžete takýmto spôsobom znásilňovať. Toto je naozaj veľmi vážny a hrubý zásah. O toto ide. Tu nejde o jeden mandát, pán Michelko, naozaj. Tu sa naozaj, že zásadne nechápeme. Ja chápem, že sme v úplne iných vesmíroch, sa nachádzame hodnotovo, OK, ale ale úplne, že ľudsky sa dúfam, že aspoň kúsok približujete tomu pochopiť nás, že my tu argumentujeme nie kvôli tomu, že sa tu trasieme o ten jeden mandát. My sa trasieme o tú demokraciu, pán Michelko. Do nej kopete zo všetkých strán. Ďakujem pekne.
52. schôdza NR SR - 13.deň - A. dopoludnia
Dátum: 2026-06-12
Poslanec: Lackovič, Marek 
Druh vystúpenia: Vystúpenie s faktickou poznámkou

Ďakujem za slovo, pán predsedajúci. No, mňa ste pobavili, pán poslanec Škripek. Ďakujem pekne za vaše vystúpenie. Je naozaj neuveriteľné, že Američania, nech si teda už o ich súčasnej vláde myslíme čokoľvek, vedia zabezpečiť tým astronautom, tým kozmonautom na tej vesmírnej stanici to, aby mohli voliť, aby mohli voliť tajne. Naozaj na vesmírnej stanici, ktorá, že obieha vo vesmíre na obežnej dráhe. Ale táto naša vláda babrákov nevie zabezpečiť ani to, aby mohli odvoliť naše opatrovateľky na turnuse v Rakúsku poštou. Alebo naši výťahári, ktorí pracujú vo Švajčiarsku, z Oravy a tak ďalej a tak ďalej. Čiže naozaj neuveriteľné. Ďakujem pekne.
52. schôdza NR SR - 12.deň - B. popoludní
Dátum: 2026-06-11
Poslanec: Lackovič, Marek 
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Aj za príspevok, pán kolega. Ono to bolo taký smiech cez slzy, ale áno, sedí, že Slovensko je dnes ako Titanic. A v štvrtej triede už tečie do kajút. Už to narazilo na ten pomyselný ľadovec, ale v tej prvej triede tam ešte Smer, SNS a Hlas tam ešte vyhrávajú na husle a popíjajú šampanské. Je naozaj perfídne, že my opäť dnes riešime rokovací poriadok. A čo sme dnes riešili? Riešili sme tu kajúcnikov pol dňa. Účelovú konkrétnu zmenu, ktorá má pomôcť obžalovanému podpredsedovi Národnej rady Tiborovi Gašparovi. Teraz riešime opäť rokovací poriadok a čo nás čaká po tomto bode, rušenie voľby poštou. Kde sú tie zákony pre ľudí? Kde sú tie zákony pre ľudí? Naozaj je toto veľká hanba a pevne dúfam, že skončíte čo najskôr, lebo ja to hovorím skoro na záver takmer každého toho môjho vystúpenia. Na toto sa už naozaj nedá dívať. Idete od 9:00 k 5:00. Tie žiadne zákony, ktoré by pomáhali ľuďom, jednoducho neprichádzajú. Nie sú ani vo výhľade, tak ako sme začali tento prvý polrok roka 26, tak aj ho skončíme. Ide leto, stretneme sa tu opäť v septembri. Ľuďom sa zase nijako nepomôže. Teda my vidíme konkrétne, ktorým ľuďom sa pomáha posledné dni. Aj my sme to priniesli. A bohužiaľ sú to len ľudia, ktorí sú obklopení okolo Roberta Fica. Tým sa pomáha krásne, bohužiaľ všetci ostatní chudobnejú a všetkých ostatných ste vydali na pospas chudobe a drahote, ktorá je na celom Slovensku. Gratulujem.
52. schôdza NR SR - 12.deň - A. dopoludnia
Dátum: 2026-06-11
Poslanec: Lackovič, Marek 
Druh vystúpenia: Vystúpenie s faktickou poznámkou

Aj tebe za príspevok, kolega Spišiak. Ty si hovoril v úvode svojho prejavu o tom, že títo kajúcnici, čo tu prerokúvame dnes, že je to účelová konkrétna zmena, ktorá má pomôcť predovšetkým Tiborovi Gašparovi, ktorý je obžalovaný ako podpredseda Národnej rady. Ja som si spomenul pritom, ja som bol, keď som bol päť rokov starostom, my sme mali samozrejme obecné zastupiteľstvo, my sme tam mali poslancov, už aj poslanci obecného zastupiteľstva, všetci dnes na Slovensku vedia, že keď sa aj schvaľuje hoci aj nejaká nájomná zmluva od obce alebo od mesta, kde by si ten poslanec Drobný prenajal nejaký pozemok, čo len na nejaký chov sliepok, tak vie, že je v konflikte záujmov a za takúto nájomnú zmluvu, za takýto prípad hodný osobitného zreteľa by nemal hlasovať, mal by sa zdržať, ideálne odísť, keby sa ho to čo len okrajovo dotýkalo. A my tu dnes máme obžalovaného podpredsedu Národnej rady, ktorý rád radom za všetky tieto veci tu v tomto pléne od roku 2023 hlasuje. A že tá kauza Očistec, to nie je, že tu sa vytiahol nejaký ráno Jožo v šľapkách a prišiel vypovedať ako jeden kajúcnik. To je prípad, ktorý má len obžaloba má 181 strán. Tu je 11 obžalovaných, viac ako 20 rôznych skutkov. Samotný spis má 19 000 strán. Tak o čom, o čom sa tu bavíme, čo tu dokáže aj ten obžalovaný podpredseda Národnej rady trepať tie svoje nezmysly už tretí rok. Naozaj sa preberme, zíďte z kratšej cesty, dostaňte ešte kúsok rozumu, ak sa dá aspoň na konci tohto polroka. Ďakujem. Pani poslankyňa, hádať ako
52. schôdza NR SR - 4.deň - A. dopoludnia
Dátum: 2026-05-29
Poslanec: Lackovič, Marek 
Druh vystúpenia: Vystúpenie s faktickou poznámkou

Za slovo, pán predsedajúci. Je to pravda a tak, ako hovoril kolega Hargaš, obce a mestá už roky, roky na Slovensku volajú po tom, aby mohli merať rýchlosť na svojom území, aby mohli umiestňovať tieto tzv. stacionárne radary vo svojich katastroch a mohli by to aj, áno, mohli by to aj pokutovať. Tie výsledky by mohli byť na konci dňa dva. Buď by tí vodiči, ktorí aj dnes jazdia v obciach a mestách ako blázni častokrát, buď by platili a tie peniaze, tá pokuta, ten výnos by ostal v obecnej alebo mestskej kase, alebo naopak by sa uvedomili časť vodičov, ktorá porušuje tieto predpisy. Jazdila by pomalšie, jazdila by normálnejšie a tá bezpečnosť by sa zvýšila, premávka by bola plynulá, na konci dňa by všetci boli spokojní. Vy dnes túto možnosť obciam a mestám beriete a nedovoľujete im umiestňovať tieto stacionárne radary na svojich územiach, tak ako ste deklarovali ešte pred nejakým mesiacom. Slovenská republika tak zostane jedna z posledných krajín, ak nie úplne posledná v Európskej únii, ktorá toto pokryté mať nebude. Aj tá jedna jediná dobrá vec, ktorá na tejto schôdzi v tomto kontexte bola predložená, aj túto jednu jedinú vec dnes hádžete, hádžete do koša. Je to veľmi smutné, lebo deklarujete o sebe, že ste Hlas, strana regiónov, ale ako sme si už pre vás, pri vás zvykli, zostalo opäť len a len pri slovách. Je to veľmi smutné, páni. Je to veľmi smutné, pani poslankyňa Hanuliaková.
52. schôdza NR SR - 2.deň - A. dopoludnia
Dátum: 2026-05-27
Poslanec: Lackovič, Marek 
Druh vystúpenia: Vystúpenie s faktickou poznámkou

Pani poslankyňa Kramplová toho povedala veľmi veľa. Ťažko vypichnúť to, že na čo by človek mal reagovať, ale ja sa pokúsim úplne slušne, vecne a veľmi pokojne. Pani Kramplová, ja som sa vo svojej rozprave zameral na vecnú stránku toho zákona a snažil som sa rozpytvať každý jeden aspekt, s ktorým sa dneska matriky potýkajú na drobné a snažil som sa vás možno nasmerovať tam, že čo by bolo možno vhodnejšie riešiť, ale to neriešite, nedotýkate sa toho, ani na výbor ste to neprišli predstaviť. Nebola o tom žiadna reč. A nechcem ani túto moju faktickú poznámku použiť na to, hoci by to bolo veľmi jednoduché, ale zároveň teda veľmi lacné podľa mňa a veľmi nízko visiace ovocie, že vás nejakým spôsobom zosmiešňovať alebo, alebo ja vôbec nejdem na toto ihrisko. Ja sa snažím aj v mojej rozprave, možno sa ešte raz prihlásim, hoci som to nechcel, ale opäť vám to zopakujem všetko rad radom. Od začiatku až po koniec ešte raz. Že načo všetko sa je potrebné zamerať a mňa veľmi mrzí, veľmi ma mrzí, pani poslankyňa Kramplová, že to otáčate úplne iným smerom. A hovoríte tu o progresívcoch, ktorí okrádali tento štát a ako fakt seriózne, že vy ste sama k zákonu nepovedali ani jedno slovo. Hovorili ste o tom, že to bude dobrý nápad, lebo to tak robia aj v americkom kongrese. Ako, že naozaj, že tu už človeku dochádzajú veškeré slová. Snažil som sa vám to vysvetliť v rozprave. Pokúsim sa ešte raz, ak bude priestor, lebo nepočúvate, pani Kramplová, čo vám hovoríme. Nie je to vôbec osobné. Snažíme sa byť vecní, ale vy nepočúvate. Pani poslankyňa Števulová, nech sa páči.
52. schôdza NR SR - 2.deň - A. dopoludnia
Dátum: 2026-05-27
Poslanec: Lackovič, Marek 
Druh vystúpenia: Vystúpenie s faktickou poznámkou

Ďakujem za slovo, pán predsedajúci, aj za faktické poznámky kolegom, aj koaličným, aj opozičným. Pristavíme sa len pri pánovi poslancovi kolegovi Garajovi. No, ale veď ja som hovoril úplne o konkrétnych naozaj tých dôvodoch a tých oblastiach a tých sektoroch alebo tých témach, ktorých sa je potrebné dotknúť, keď hovoríme o sobášoch a samozrejme teda matrikách. Ja som hovoril o nedostatku pracovníkov a o starnutí personálu, ktorý treba riešiť. Ja som hovoril o tom raste administratívy, ktorý treba riešiť. Ja som hovoril o tom, že máme tu digitalizáciu, ktorá síce je rozpracovaná, ale nie úplne dokončená v kontexte matrík. Ja som hovoril o zložitých prípadoch s dokumentami zo zahraničia. Keď sa udeje narodenie alebo sobáš v zahraničí, že aké sú tam dôkazy, aké sú tam doklady, aké overenia, preklady, apostily a tak ďalej, potrebné zápisy do osobitnej matriky, ktoré si výrazne predlžujú vybavenia a tak ďalej. O tomto som hovoril. Hovoril som o financovaní preneseného výkonu štátu, že matriky vykonávajú štátnu agendu, ale často ju zabezpečujú a takmer vždy ju zabezpečujú obce a mestá. A že samosprávy dlhodobo poukazujú na to, že financovanie nemusí vždy pokrývať reálne náklady. Hovoril som o nárazových preťaženiach, o generačnej výmene, ktorá nás, či chceme, či nechceme, čaká. Že toto sú všetko konkrétne veci, naozaj, že vecné argumenty, ku ktorým som sa chcel pristaviť. Mrzí ma, že ste to brali, že hovorím dlho a zbytočne, alebo ako si to teda naznačil, že som to mohol skrátiť do 5 minút, ale tých problémov je veľa. Ja nehovorím, že za všetky môžete. Ja len hovorím, že keď máme to dnes otvorené, tak by bola akože premárnenou príležitosťou, keby sme sa aspoň kúsok pri tom nepozastavili a neporozmýšľali, že či aspoň čiastočne jednu, dve, tri ďalšie veci nevieme popritom paralelne riešiť, hovoriť a odborne nejakým spôsobom lepšie pokryť, ako to funguje teraz. Mrzí ma, že to považujete za zbytočné, čo tu robíme. Poslankyňa Števulová
52. schôdza NR SR - 1.deň - B. popoludní
Dátum: 2026-05-26
Poslanec: Lackovič, Marek 
Druh vystúpenia: Vystúpenie s faktickou poznámkou

Ďakujem pekne za slovo, pán predsedajúci. Mne sa, mne sa snáď sníva, že zase tu máme návrh hneď v prvý deň v tejto schôdzi z dielne SNS, kde sa bavíme o tom, že či má sobášiť starosta alebo má sobášiť poslanec, alebo má sobášiť pán prezident, alebo má sobášiť pán Andrej Danko alebo svätý Peter. Ja neviem, či sme sa už naozaj zbláznili. My tu máme dneska obce a mestá, ktoré protestujú pred parlamentom, že vďaka dlhovej brzde nevedia zostaviť rozpočty na rok 2027, že sú v koncoch. Prečo toto neriešime, priatelia? My tu máme konsolidujúceho Roberta Kaliňáka, ktorý si do svojho nového tu v kukurici objednal televízor za pol milióna. Toto by sme mohli riešiť a o tomto by sme sa mohli rozprávať. My tu máme premiéra Roberta Fica, ktorý sa dneska postaví pred rozbombardovanú nemocnicu v Prešove za 90 miliónov, odfláknuté stĺpy, a povie, že je to štandardný technický problém. Akože v takej... Toto je prvý deň tohto parlamentu a vy tu predkladáte, že kto má sobášiť. Ja neviem, akože, však akože prebuďme sa. Je 18:40, ešte 20 minút. Skúste niečo lepšie vytiahnuť. Alebo radšej ničoho sa nechytajte už do septembra 27, lebo toto je hrôza. Teraz je to prvý deň. Ja som bol doteraz ticho, tých pár hodín som sledoval, že, že, že, čo asi ako tak, že ale veď toto je, to je, to je tragický, tragický výkon. Ďakujem.
49. schôdza NR SR - 14.deň - A. dopoludnia
Dátum: 2026-05-05
Poslanec: Lackovič, Marek 
Druh vystúpenia: Vystúpenie s faktickou poznámkou

A za tvoje vystúpenie, pán poslanec, ja som veľmi rozčarovaný, lebo tu opäť máme návrh, ktorý nielenže nie je prerokovaný so stavovskými organizáciami, so ZMOS-om a tak ďalej, ale základná otázka znie, že ako toto pomôže napríklad malým obciam, ktoré maloobchod na svojom území ani nemajú, a však navrhovateľ sám, Milan, my sa poznáme roky rokúce, ty starostuješ v obci, v ktorej som ja vyrastal, keď som bol decko. A ty tam maloobchod prakticky nemáš, čiže ako ti toto celé pomôže? Ako to pomôže tým stovkám malých obcí, ktoré Pomôže napríklad malým obciam, ktoré malý obchod na svojom území ani nemajú. Avšak navrhovateľ sám, Milan, my sa poznáme roky, rok u Cété, starostuješ v obci, v ktorej som ja vyrastal, keď som bol decko. A ty ten maloobchod prakticky nemáš. Čiže ako ti toto celé pomôže? Ako to pomôže tým stovkám malých obcí, ktoré maloobchod proste nemajú. Majú, nie že nie, že maloobchod nemajú, sú potravinovými púšťami podľa splnomocnenca pre územnú samosprávu. Čiže tu sa nerozmýšľa opäť koncepčne, niečo sa tu hodilo. Neviem, možno niektorým samosprávam to pomôže, len potom si budem dávať veľký pozor na to, aby ste nepovedali samosprávam, že no aha, však otvorili sme vám možnosti, aby ste si mohli vybrať viac peňazí, tak nepýtajte ich od nás, aby sa toto náhodou nestalo potom, toho sa kúsok bojím. Ale opakujem ešte raz tú jednu otázku. Ako toto pomôže malým samosprávam? My máme na Slovensku 1855 obcí pod 1000 obyvateľov, ak sa nemýlim. Ako, ako im toto pomôže? Tí tam nemajú Lidla, Tescá, Kauflandy. Vieš, ako zase sa tu niečo hádže, totálne neprežuté, neprediskutované. Pritom vy pravidelne opakujete, že my sme tu najmúdrejší, ale len tu trepeme a keď vás upozorníme na tieto veci, že sem nemôžeš hodiť niečo, čo 72 % v samospráve absolútne nepomôže, ani sa ich to nedotkne. A ty sa tu posadíš ako navrhovateľ, predkladáš vec a sám vo svojej obci nemáš ani jeden obchod. Že si robíte žarty, alebo čo? Však toto nemá, takto sa to nemá robiť. A tam sú jasne identifikovaných sedem – osem vecí, ktoré, keď chceme otvárať daň, miestne dane a poplatky, daň z nehnuteľností, že na ktoré sa treba zamerať. Prázdne byty, investičné byty, poschodia a tak ďalej. A to vôbec neriešite. Tam poslať džusík.
49. schôdza NR SR - 11.deň - A. dopoludnia
Dátum: 2026-04-29
Poslanec: Lackovič, Marek 
Druh vystúpenia: Vystúpenie s faktickou poznámkou

Pán predseda, aj tebe, pani poslankyňa, za tvoje vystúpenie. Máš plnú pravdu v tom, že je naozaj neslýchané, aby sa tu postavil obžalovaný podpredseda Národnej rady. Fabuloval a vymýšľal si tu príhody o zmanipulovaných voľbách. A povedal to aj predseda Šimečka, keď jasne povedal, veď, ak by boli zmanipulované, zložme teda mandáty. Rozpustíme to tu, zhasnime. Poďme urobiť nové voľby. Čoho sa bojíte? Ak to je naozaj tak, že to tu je zmanipulované celé. Nové voľby sú riešenie. Čoho sa bojíte? Prečo sa tu tak držíte silou-mocou teplých flekov, o ktorých hovoríte? Prečo rušíte voľbu zo zahraničia, ktorá roky rokúce dobre a normálne fungovala? Osvedčila sa. Záujem rástol. Naopak, budujete nové a nové. Ďakujem. Tak držíte silou-mocou tých teplých flekov, o ktorých hovoríte. Prečo rušíte voľbu zo zahraničia, ktorá roky-rokúce dobre a normálne fungovala? Osvedčila sa, záujem rástol. Naopak, budujete nové a nové prekážky. Naozaj tomu nerozumiem. Prečo má potrebu sa obžalovaný podpredseda Národnej rady, najnovšie dokonca kandidát na nitrianskeho župana? Včera mi vypadli všetky predmety z rúk, keď som si to čítal. Má toto potrebu aktuálne dnes, koncom apríla, riešiť? Kam sme sa to dostali, priatelia? Čo bude následovať? Ďakujem za slovo. Pán poslankyňa.
49. schôdza NR SR - 7.deň - B. popoludní
Dátum: 2026-04-23
Poslanec: Lackovič, Marek 
Druh vystúpenia: Vystúpenie s faktickou poznámkou

Ďakujem pekne, pán predsedajúci. Ja nemám už naozaj slov, lebo ešte raz, pán Šimko, že vy zavádzate nové územné jednotky, ktoré reprezentujú mnohokrát aj historické mestské časti. Kto vám dal na toto proste mandát robiť toto cez pozmeňujúci návrh zakladať? Ako nejaký feudál nové územné jednotky tu vo štvrtok o 7:00 večer, deň potom, ako nám to ukážete na výbore. Ako toto môžete ešte s takým sebavedomím proste predkladať. Kde beriete to sebavedomie na toto? Kde je tá pokora aspoň pri tom, keď už by som videl, že tu sprostosti nosíte, aspoň by ste mali byť, že kusock pokorní. Lebo že toto je neuveriteľné. Takto, takto to tu nosiť. Ešte s hrdosťou za tým stáť, keď vás upozorňujeme naozaj, že rad-radom koľko vecí tam môže byť nejasných, nepredvídateľných. Čas ukáže na konci dňa, že ani jeden z tých pozmeňovákov, ktoré ste priniesli takto neskoro v procese, nedopadol dobre. Nedopadol dobre ani jeden z tých pozmeňovákov, ktoré ste tu takto pod pazuchou priniesli o 7:00 večer. To zákonite vždy dopadlo zle. Nemôžete, pán Šimko, zakladať nové územné jednotky pre... A preboha, to je pozmeňujúci návrh. Ja nedokážem vám už pomôcť. Prepáčte. Teraz sa pýtam, či sa hlasuje sa.
49. schôdza NR SR - 7.deň - A. dopoludnia
Dátum: 2026-04-23
Poslanec: Lackovič, Marek 
Druh vystúpenia: Vystúpenie s faktickou poznámkou

Slovo, pán predsedajúci, aj tebe, pani poslankyňa, za tvoje vystúpenie. Ja mám, pardon, tri také rýchle body a postrehy. Ja som sa to snažil vysvetľovať aj kolegovi Lučanskému na výbore pre regionálny rozvoj, ale nepočúval. To je ako keby hrach na stenu človek hádzal. Teda tri rýchle body. Veď aj Slováci, aj naši občania slúžia v obecných mestských políciách, napríklad v Anglicku alebo v Kanade. Je to tam úplne bežné, dokonca sú na to community safety programy vytvorené, aby sa zapájali do tých komunít, kde žijú tieto komunity, napríklad Slovákov v Anglicku, v Kanade aj v mnohých iných krajinách. Je to úplne bežné. Slúžia tam naši naši ľudia, naši občania, naši krajania v cudzine. Úplne bežne v týchto mestských a obecných políciách. Ďalšia vec. Tento návrh je v rozpore s návrhom o obecnej polícii, ktorý predkladá minister vnútra Matúš Šutaj Eštok. Je v príkrom rozpore, tam sa nič takéto nedávalo. Tam toto úplne chýba, absentuje. Čiže ja neviem, ako si toto idete vysporiadať s ministrom vnútra, pretože minister vnútra s týmto nepočíta, čo tu predkladá SNS na čele s pánom Lučanským. A tretia vec, kto týchto ľudí nahradí, keď budú prepustení? Napríklad v Bratislave máme ľudí aj z vietnamskej komunity, aj z ukrajinskej, ktorí sú zamestnaní. Kto týchto ľudí nahradí, týchto ľudí je nedostatok, sú vzácni, nie je ich dosť. Tie komunity dobre poznajú. Opakujem, v zahraničí sú na to etablované, kvalitné, pripravené programy. Zas budeme 100 rokov za opicami. Načo toto robíte? Načo toto robíte? Pani poslankyňa.
49. schôdza NR SR - 6.deň - B. popoludní
Dátum: 2026-04-22
Poslanec: Lackovič, Marek 
Druh vystúpenia: Vystúpenie s faktickou poznámkou

Za faktickej, pánovi kolegovi Machašekovi, špeciálne pán Macášek, no problém je len v tom, že vy ste už dobehli toto obdobie Igora Matoviča v rámci tých troch konsolidácií a transakčných daní, ktoré platia aj všetky obecné, mestské, krajské podniky dnes, dopravné podniky, regionálne správy ciest a tak ďalej. Dokonca tu máme také bizarné prípady, že štát sám sebe platí transakčnú daň. Keď si to zoberieme v prípade regionálneho letiska Piešťany, ktoré spadá pod Trnavskú župu, kde je veľkým akcionárom štát, tak to letisko platí vlastne transakčnú daň, my sme si to minule. Nechcelo sa mi tomu veriť, ale normálne, že sám sebe platí. No ale prejdime k veci, že boli tam teda tie tri vlny konsolidácie. Transakčnú daň, DPH-čku a tak ďalej. Čiže vy ste už dobehli aj toho Igora Matoviča. A vypadla mi tá jedna myšlienka, ktorú som vám chcel k tomu dopovedať. Asi nebola teda úplne dôležitá, ale viete, to porovnanie, keď som tu dal, že po tých 15 rokoch vlád Roberta Fica, my tu máme dve rovnaké mestá, čo sa počtu obyvateľov týka, na Slovensku a v Čechách. Ja som použil ten modelový prípad alebo príklad, že Partizánske a Náchod. To sú dokonca aj teda partnerské mestá. Keď jedno dostáva 385 € na hlavu, na obyvateľa a to druhé 1100, tak sa niekde stala chyba počas tých 15 rokov. A podľa mňa by našou psou povinnosťou malo byť nasledujúce obdobie ešte, kým tu sme, urobiť všetko možné preto, aby sa tieto nožnice uzatvárali. Len, čo vy robíte, je to, že oni sa naopak otvárajú a ja sa bojím toho, že na konci roka 27, ako to bude vyzerať v tom Partizánskom a ako to bude vyzerať v tom Náchode. A ja sa obávam toho, že tie nožnice budú tak otvorené, že tomu Partizánskemu to bude ešte menej a ten Náchod bude ešte bohatší.
49. schôdza NR SR - 6.deň - B. popoludní
Dátum: 2026-04-22
Poslanec: Lackovič, Marek 
Druh vystúpenia: Vystúpenie s faktickou poznámkou

Ja sa posnažím vecne k tomu, čo ste vypovedali v kontexte tých majetkových priznaní, tak my tam napríklad neuvádzame, a to podľa mňa dobre viete, ani len parcelné čísla, respektíve čísla parciel ako také. Čiže ja sám som starostoval v samospráve, ktorá mala, že 11 miliónov m2. Tam, keď neuvediete tú parcelu, je to veľmi zložité manuálne vyhľadávať. Preto je ten kataster doteraz dobrý taký, aký bol. A súhlasím s vami, čo ste povedali v tom, že my sme boli v tomto premianti, že áno, napríklad aj Chorváti majú už ten náhľad do toho LV-čka spoplatnený. My sme ho mali doteraz bezplatný, hoci fungoval len ako informatívny dokument, ktorý neslúžil na právne úkony. Ale dnes tým, že už bude len táto druhá verzia, ktorá bude slúžiť už, to je na teba, úkony a bude teda spoplatnená 6 €, tak v podstate aj človek pri čerpaní hypotéky, pri podpise rezervačky bude niekoľkokolovo donútený platiť tie 6 € poplatky, hoc by ešte mu nebol potrebný takýto dokument slúžiaci na právne účinky. Jemu úplne postačoval v tej fáze úvodnej aj pri podpise napríklad rezervačky ten dokument, ktorý bol doteraz bezplatný. Čiže množstvo, ja neviem, koľko to bude percent, my tieto analýzy od vás nemáme a nepoznáme ich. Veľké percento úkonov, ktoré dnes bezplatné sú, budú žiaľ pre týchto ľudí spoplatnené. A to nie je úplne zanedbateľná časť aj v kontexte tej konsolidácie a tak ďalej, ktorú zažívajú. Čiže na toto je podľa mňa potrebné myslieť. A to, že dnes dostane človek akýsi výpis svojho majetku bezplatne pod nejakým svojím kontom, to by sa dalo urobiť zrejme aj dnes bez nutnosti nejakej významnej zmeny zákona. Možno tým ste mohli začať, ukázať, že viete niečo urobiť aj narýchlo, kvalitne, dobre, dostupne, no viac času nemám.